ביימקס!

ביימקס! (באנגלית: Baymax!) היא סדרת טלוויזיה אמריקאית בהנפשה ממוחשבת, מסוגת קומדיה ומדע בדיוני, אשר נוצרה על ידי דון הול. לאחר הפרויקט "6 גיבורים: הסדרה", זו הסדרה השנייה שמשמשת כהמשכון לסרט הקולנוע "6 גיבורים", אשר מבוסס על הקומיקס "ששת הגיבורים הגדולים" בהוצאת מארוול קומיקס. הסדרה נכתבה על ידי צ'ירוקו דאנלופ, הולחנה על ידי דומיניק לואיס והופקה על ידי אולפני ההנפשה של וולט דיסני, כאשר זוהי הסדרה הראשונה שהופקה על ידיו. הסדרה עוקבת אחר הרובוט-רופא ביימקס שעוזר לאנשים ברחבי העיר סן פרנסוקיו, כאשר הוא מדובב במקור על ידי סקוט אדסיט ובעברית על ידי צביקה פורמן. הסדרה עלתה לשירות הסטרימינג דיסני+ ב-29 ביוני 2022, כאשר הופקה לה עונה אחת הכוללת שישה פרקים באורך 10 דקות. הסדרה זכתה בעיקר לביקורות חיוביות, כמו כן היא הייתה מועמדת וזכתה במספר פרסים, ביניהם פרס טריילר הזהב, פרסי אמי לתוכניות לילדים ולמשפחה ופרס אנני. בשנת 2024 חברת Funko הוציאה בובת פופ בהשראת הסדרה, אשר נמכרה בבלעדיות בקומיק-קון, סן דייגו. הסדרה מתרחשת בעיר הבדיונית סן פרנסוקיו לאחר אירועי ההפקות "6 גיבורים" ו-"6 גיבורים: הסדרה". בכל פרק הרובוט-רופא ביימקס עוזר לאזרח אחר בעיר, ביניהם בעלת בית קפה שנפצעה בקרסול, אישה מבוגרת שמפחדת לשחות, ילדה שקיבלה וסת בפעם הראשונה, מנהל משאית אוכל שמגישה רק מרק דגים כשהוא אלרגי למרכיב העיקרי, וחתול רחוב שבלע בטעות אוזניה. בסיום כל פרק, מלבד האחרון, ישנה סצנה אחרי הכתוביות שמתרחשת בחדר של הירו המאדה, נער מתבגר שהוא הבעלים של ביימקס, בה מסוכם היום. מפני שהסדרה מציגה אירועים מחוץ לצוות גיבורי העל שמתמקדים בו בהפקות הקודמות, החברים של הירו אינם מופיעים בה. במהלך הסדרה מופיעים נושאים כמו פחד ממים, וסת ולהט"ב. הדיבוב העברי בוים על ידי תמי ברק וטליה ברקאי, והופק על ידי עדי וולוצקי באולפני אלרום. בנוסף דיבבו בדיבוב העברי תמי ברק, טליה ברקאי, דור סרוגו, עינת אזולאי, ניר ברק, שירלי לילו, יהונתן מגון והדר שחף-מעיין. בשנת 2014 עלה לאקרנים סרט הקולנוע המונפש "6 גיבורים" בהפקת אולפני ההנפשה של וולט דיסני שבבעלות חברת וולט דיסני, אשר מבוסס על הקומיקס "ששת הגיבורים הגדולים" בהוצאת מארוול קומיקס. הסרט זכה להצלחה רבה, ואף קיבל את פרס אוסקר לסרט המונפש הטוב ביותר בטקס פרסי אוסקר ה-87. בשנת 2017 החלה להיות משודרת סדרת הטלוויזיה "6 גיבורים: הסדרה", אשר מבוססת על סרט זה. הסדרה הופקה על ידי Disney Television Animation והסתיימה בשנת 2021, לאחר שהופקו 3 עונות ו-56 פרקים. בדצמבר 2020, פרק זמן קצר לפני שסדרת הטלוויזיה הסתיימה, הוכרז על ידי ג'ניפר לי, מנהלת הקריאייטיב הראשית של אולפני ההנפשה של וולט דיסני, שתופק סדרה זו שגם מבוססת על הסרט, אשר תקרא "ביימקס!" ותופץ בשירות הסטרימינג דיסני+. הרעיון להפקת הסדרה נוצר על ידי דון הול, אשר ביים את הסרט יחד עם כריס וויליאמס, כאשר הוא משמש כמפיק בפועל של הסדרה יחד עם לי ורוי קונלי, שהאחרון גם הפיק את הסדרה יחד עם בראד סימונסן. הול שיתף שהוא "חשב שזה יהיה כיף לעשות סדרת דיסני+ עם ביימקס באינטראקציה עם אנשים נורמליים", ושהוא מעוניין שהסדרה תתמקד בדמות לאחר שהסדרה הקודמת התמקדה בהרבה דמויות בתוך היקום. זוהי סדרת הטלוויזיה הראשונה שהופקה על ידי אולפני ההנפשה של וולט דיסני, דבר שאילץ את צוות ההפקה להסתגל לעבודה בפורמט סיפור אפיזודי, שאותו תיאר קונלי כ"תרגיל נהדר בסיפור סיפורים" שנתן לאולפן "הזדמנות לספר סיפורים בדרכים שונות". המפיקים השתמשו גם בפורמט האפיזודי כדרך לאפשר לעובדים בתוך האולפן לעשות את הופעת הבכורה שלהם בבימוי. כמה אמני סיפור מהסרט הציגו כ-20 רעיונות לסיפורים, מתוכם הם בחרו שישה בעקבות "קשת נושאית". חלק מהאמנים שעשו פיצ'רים נשכרו לביים פרקים על סמך הרעיונות שלהם. הסדרה מתמקדת ברובוט-רופא ביימקס, אשר מוצא בעיר הבדיונית סן פרנסוקיו חולים "שלא רוצים שיעזרו להם", כאשר צ'ירוקו דאנלופ, כותבת הסדרה, מציינת כי הסירוב שלהם נובע מהכחשה ומפחד להתמודד עם המציאות. הול שיתף שבמהלך הסדרה ביימקס מנסה לעזור לאנשים עם מחלותיהם הפיזיות "ותוך כדי כך, מגיע למקום עמוק יותר רגשי" המאפשר למטופליו לגדול כאנשים. סימונסן אמר שצוות ההפקה רוצה שהסיפורים של כל פרק התפתחו בדרכים בלתי צפויות אך נוגעות ללב. הול וקונלי ציינו שהכתיבה של דאנלופ גרמה לסדרה להיות דומה לטון של הסרט המקורי. המפיקים רצו לתאר את הנושאים המופיעים בכל פרק בצורה זהירה. בפרק השלישי הם רצו להימנע מלתאר את הוסת החודשי כמבייש, כאשר דאנלופ תיארה את התיאור שלו כחשוב עבורה. באופן דומה, עבור הפרק הרביעי, הם שאפו לתאר אלרגיה לדגים כמשהו מדאיג בזמן שהקהל עדיין יכול היה ליהנות מהפרק. בניגוד לסרט, הסדרה אינה כוללת אלמנטים של גיבורי על, כאשר הול במקום זאת רוצה שהיא תזכיר יותר את הפרוצדורות הרפואיות שבהן צפה בילדותו. הדמויות היחידות שהופיעו במדיות הקודמות של הזיכיון ומופיעות גם בסדרה זו הן ביימקס, הירו המאדה וקאס. המדבבים המקוריים של שלושת הדמויות חזרו לדבב אותן גם בסדרה זו, כאשר הם כוללים את סקוט אדסיט, ריאן פוטר ומאיה רודולף. בנוסף אליהם דיבבו בסדרה את הדמויות החדשות זנו רובינסון, לילימאר הרננדז, ג'בוקי יאנג-וייט, אמילי קורודה ובריאן טי. הרננדז נבחרה לדבב את דמותה של סופיה לאחר ששמעו את הקלטת האודישן שלה והרגישו שהיא מסוגלת לתאר במדויק את האינטליגנציה והגיל של הדמות. בדיבוב העברי קובי ליקורמן חזר לדבב את דמותו של הירו המאדה, לאחר שדיבב אותו גם בסרט המקורי ובסדרת הטלוויזיה הראשונה. לאחר שדיבב את ביימקס בסדרת הטלוויזיה הראשונה, דיבב צביקה פורמן את הדמות גם בסדרה זו, כאשר הוא מונה לתפקיד מאז מותו של עמוס שוב שדיבב אותו בסרט הקולנוע. את קאס דיבבה איילת רובינסון, לאחר שבסרט ובסדרה הראשונה דובבה על ידי תמר קינן. האנימטורים של הסדרה עשו בהנפשתה שימוש חוזר מחומרים מהסרט המקורי, כאשר היה צריך לעדכן את הנתונים עקב שינויים בטכנולוגיה מאז יציאתו לאקרנים. לאחר המרת הנתונים, האנימטורים בדקו אותם וטיפלו בשגיאות שנמצאו. כשהיה אפשר הם היו עושים שימוש חוזר ושלא הם יצרו דגמים חדשים. עבור העיצובים של הדמויות החדשות, האנימטורים עשו שימוש חוזר בדגמים שהופיעו בהמונים בסרט המקורי. לדברי סימונסן, התהליך דרש תיאום עם הדירקטורים; בזמן שהבמאים פיתחו את הסיפור לכל פרק, המפיקים היו נותנים להם סדרה של דמויות רקע שלדעתם יתאימו לסיפור, ולאחר מכן הבמאים בחרו את הדגם. המוזיקה של הסדרה הולחנה על ידי דומיניק לואיס, אשר עבד על הפסקול של הסרט המקורי יחד עם הנרי ג'קמן. לואיס הלחין את הפרטיטורה לסדרה עד מאי 2022, חודש לפני יציאת הסדרה. ב-29 ביוני 2022, עם הפצת הסדרה, יצא לאור על ידי וולט דיסני רקורדס פסקול הסדרה שכולל 18 רצועות שונות. הטריילר הראשון של הסדרה פורסם ב-12 בנובמבר 2021, ביום שצוין יום דיסני+. טריילר נוסף פורסם ב-20 במאי 2022, במהלך יום הסטרימינג הלאומי. ב-17 ביוני 2022 הוקרן הפרק הראשון של הסדרה בפסטיבל סרטי האנימציה הבין-לאומי אנסי. ב-29 ביוני 2022 הסדרה עלתה לדיסני+, כשהיא כוללת שישה פרקים. הסדרה קיבלה בעיקר ביקורות חיוביות, וזכתה לאחוזי צפייה גבוהים. על פי אפליקציית מעקב הצפייה "TV Time", הסדרה הייתה החמישית המוצפת ביותר בחודש הבכורה שלה, יוני 2022. באתר הביקורות "Rotten Tomatoes" לסדרה יש דירוג של 100% על סמך שישה מבקרים, עם דירוג ממוצע של 8.3/10. הסדרה הייתה מועמדת וזכתה במספר פרסים, ביניהם פרס טריילר הזהב, פרסי אמי לתוכניות לילדים ולמשפחה ופרס אנני. סם סטון שיבח באתר "Comic Book Resources" את עבודתו של הול ואת העומק הרגשי של הסדרה. ג'ף יואינג מאתר "פורבס" תיאר את הסדרה כ"מדהימה באופן לא מפתיע", כינה את הפרקים "חמודים" ושיבח את ההנפשה והדיבוב. באתר "Game Rant" נכתב על ידי רייבן ברונר שהסדרה מאמצת את הנאיביות של גיל ההתבגרות, תוך פיתוח הזיכיון והעולם של "6 גיבורים". פולי קונוויי דירג באתר "Common Sense Media" את הסדרה ב-4 מתוך 5 כוכבים, שיבח את תיאור המסרים החיוביים והמודלים לחיקוי, תוך ציון התמדה ואמפתיה, והחמיא לייצוגים המגוונים בין הדמויות. מאט פאולר דירג באתר "IGN" את הסדרה בציון 8 מתוך 10, מצא את האינטראקציות בין הדמויות נעימות, ושיבח את הסדרה על ההומור וההנפשה שלה. במהלך הסדרה ישנם דמויות להט"ב, דבר שעורר מחלוקות וביקורות שונות. עקב כך, הסדרה נאסרה במזרח התיכון ובכמה מדינות אורתודוקסיות. אתר האינטרנט הרשמי של ביימקס! "ביימקס!", במסד הנתונים הקולנועיים IMDb (באנגלית) "ביימקס!", באתר Rotten Tomatoes (באנגלית) "ביימקס!", במסד הנתונים הקולנועיים KinoPoisk (ברוסית) ביימקס!, במיזם "אישים" לתיעוד היצירה הישראלית קרי דיקסון, Funko San Diego Comic-Con 2024 Exclusives, באתר San Diego Comic-Con Unofficial Blog‏, 11 ביולי 2024 מרצדס מיליגן, Trailer: ‘Baymax’ Is Back in New ‘Big Hero 6’ Series on Disney+, באתר Animation Magazine‏, 20 במאי 2022 ג'ון רידלהובר, 'Baymax!' Trailer Reveals the Return of 'Big Hero 6's Cuddly Super-Robot, באתר Collider‏, 20 במאי 2022 ניק רומנו, Big Hero 6 The Series to end with season 3: Cast look back on their favorite moments, באתר אנטרטיינמנט ויקלי, 28 בינואר 2021 אריק מסוטו, ‘Baymax!’ Series Trailer Has Everyone’s Favorite ‘Big Hero 6’ Health Care Robot Helping Others, באתר Collider‏, 12 בנובמבר 2021 נלי אנדריבה, ‘Baymax!’, ‘Tiana’, ‘Moana & ‘Zootopia+’ Series Set For Disney+, באתר Deadline Hollywood‏, 10 בדצמבר 2020 בן פירסון, 'Baymax!' And 'Zootopia+' Animated TV Shows Coming To Disney+, באתר Film/‏, 10 בדצמבר 2020 אלכס רייף, Annecy 2022 Recap: Walt Disney Animation Studios Gives First Look at “Strange World,” “Baymax!,” and “Zootopia+”, באתר Laughing Place‏, 17 ביוני 2022 אדמין, Baymax! Interview with Don Hall and Roy Conli, באתר Opentapes‏, 29 ביוני 2022 לריל ג'וסף, Walt Disney Animation Studios Shows Another Side of Heroism in Baymax!, באתר חברת וולט דיסני, 6 ביוני 2022 Disney Baymax! Production Brief מאת אולפני ההנפשה של וולט דיסני Baymax! and Marvel Studios' Doctor Strange in the Multiverse of Madness - What's Up, Disney+, באתר יוטיוב, 15 ביולי 2022 אנני מרטין, 'Baymax!' trailer shows 'Big Hero 6' character try to help others, באתר יונייטד פרס אינטרנשיונל, 20 במאי 2022 אשלי, DON HALL AND ROY CONLI ON THE HEART OF THE BAYMAX SERIES, באתר With Ashley And Company‏, 27 ביוני 2022 קווין קרטר, Baymax! Creators Discuss The Show's Focus On Healthcare Providers As Heroes - The Illuminerdi, באתר The Illuminerdi‏, 27 ביוני 2022 קייטי קמפיונה, Baymax Sets Out to Save the City in New ‘Big Hero 6’ Spinoff Trailer (Video), באתר TheWrap‏, 20 במאי 2022 ביימקס!, במיזם "אישים" לתיעוד היצירה הישראלית 6 גיבורים: הסדרה, במיזם "אישים" לתיעוד היצירה הישראלית שישה גיבורים, במיזם "אישים" לתיעוד היצירה הישראלית צוות האתר, Dominic Lewis Scoring Disney+’s ‘Baymax!’, באתר Film Music Reporter‏, 21 במאי 2022 צוות האתר, ‘Baymax!’ Soundtrack Album Details, באתר Film Music Reporter‏, 28 ביוני 2022 דניאלה דירקטורו-מסטון, How to Watch ‘Big Hero 6’ Sequel Series ‘Baymax!’ Online, באתר הוליווד ריפורטר, 28 ביוני 2022 סטפני פראנג', Disney+’s ‘Ms. Marvel’ Top New Show, Netflix’s ‘The Umbrella Academy’ Top Returning Show Anticipated in June, באתר Media Play News‏, 26 במאי 2022 ביימקס!, באתר Rotten Tomatoes קלייטון דייוויס, Golden Trailer Awards: ‘The Batman’ and ‘Top Gun: Maverick’ Among Nominees, Disney Leads for Studios (EXCLUSIVE), באתר וראייטי, 2 באוגוסט 2022 מרצדס מיליגן, 2nd Children’s & Family Emmy Awards Announce Nominees, באתר Animation Magazine‏, 2 בנובמבר 2023 קרולין ג'יארדינה, ‘Guillermo Del Toro’s Pinocchio’ Wins Five Trophies Including the Top Prize at the 50th Annie Awards, באתר הוליווד ריפורטר, 25 בפברואר 2023 סם סטון, REVIEW: Baymax! Brings the Inflatable Character on Heartfelt Adventures on Disney+, באתר Comic Book Resources‏, 29 ביוני 2022 ג'ף יואינג, Review: Baymax! Is A Charming, Limited, But Still Enjoyable Set of Vignettes, באתר פורבס, 29 ביוני 2022 רייבן ברונר, Baymax! Review, באתר Game Rant‏, 29 ביוני 2022 ביימקס!, באתר Common Sense Media מאט פאולר, Baymax! Season 1 Review, באתר IGN‏, 29 ביוני 2022 ג'ון דודג', Baymax! Scene Featuring Trans Man and Period Products Fuels Online Discussion, באתר Comic Book Resources‏, 30 ביוני 2022 דינה אלג'נאידי, Fans Praise Baymax! for Featuring a Transmasculine Character Buying Menstrual Pads, באתר Primetimer‏, 29 ביוני 2022 אלכס ריטמן, Disney+ Middle East to Align With Local Censorship Rules, ‘Lightyear’ Won’t Appear on Streamer, באתר הוליווד ריפורטר, 5 באוגוסט 2022